
AVIZ
asupra proiectului Legii parteneriatului public-privat pentru cercetarea ştiinţifică din domeniul agriculturii, silviculturii şi industriei alimentare şi din unităţile de învăţământ agricol şi silvic        
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  proiectului de lege parteneriatului public-privat pentru cercetarea ştiinţifică din domeniul agriculturii, silviculturii şi industriei alimentare şi din unităţile de învăţământ agricol şi silvic, trimis cu adresa nr. P.L.-X  409 din 2 mai 2006, înregistrat sub nr.31/621 din 02.05.2006.
 Senatul în calitate de primă Cameră sesizată a adoptat această iniţiativă legislativă în şedinţa din 26 aprilie 2006.
Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, comisia a dezbătut iniţiativa legislativă, menţionată mai sus, în şedinţa din 24  mai  2006.

Membrii comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.1806/19.12.2005 şi punctul de vedere al Guvernului nr. 572/14.02.2006. 

În urma dezbaterilor, comisia a hotărât, cu unanimitate de voturi, avizarea favorabilă a  proiectului de lege, cu precizarea ca la dezbateri Comisia sesizată în fond să ţină seama de observaţiile şi propunerile formulate de Consiliul Legislativ în avizul transmis, precum şi de punctul de vedere al Guvernului.
În raport de obiectul şi conţinutul său, proiectul de lege face parte din categoria legilor ordinare.

